Як распавяла каардынатар фэсту і праектаў па арганічнай сельскай гаспадарцы кандыдат сельскагаспадарчых навук Лана Сяменас, арганічныя тэхналогіі з’яўляюцца альтэрнатывай існуючым, якія вельмі забруджваюць ваду, глебу і паветра, звужаюць арэал распаўсюджвання дзікіх жывёл, раслінаў і іншых арганізмаў, а таксама імкнуцца да атрымання ўраджаю любым коштам. Паводле яе слоў, арганічная сельская гаспадарка забяспечвае ўстойлівую вытворчасць якасных прадуктаў харчавання, станоўча ўздзейнічае на прыроду, падтрымлівае традыцыйную культуру і эканамічнае развіццё сельскіх тэрыторый, умацоўвае сацыяльныя сувязі, супрацьстаіць эканамічнаму крызісу.